# Goat

Goat és un grup suec de fusió musical alternativa i experimental. Els membres del grup actuen amb màscares i disfresses per a preservar l'anonimat.

## Història

Goat compta amb tres membres originals del grup format a Korpilombolo i per als concerts en directe s'hi sumen quatre intèrprets més de Göteborg. El grup va signar amb Rocket Recordings, un segell discogràfic amb seu al Regne Unit format el 1998. El 2012 Goat va publicar el seu senzill de debut «Goatman» en vinil d'edició limitada i va començar a gravar el seu primer àlbum. En comentar el procés de composició, un membre de la banda va explicar:
   El procés d'escriptura és estrany. Normalment, quan toquem junts no toquem cançons –fem música– i cada cop que toquem és una nova oportunitat. Quan vam tenir la possibilitat de gravar, vam fer cançons per al disc. Vam començar amb «Goatman», i aquesta cançó va ser enregistrada només per a nosaltres. Llavors Rocket Recordings ens va demanar que n'escriguéssim més i vam continuar, però les nostres cançons mai no s'acaben ni sabem com acabaran quan comencem a gravar.
World Music es va publicar el 20 d'agost de 2012 i va merèixer certa atenció internacional, com de la publicació musical australiana Happy Mag, que va situar l'àlbum al número 5 de la seva llista d'«Els 25 millors àlbums de rock psicodèlic dels anys 2010». El títol del disc prové dels diferents estils de música que conté.
Després de fer una gira pels Estats Units d'Amèrica a principis de 2013, Goat va tocar al Festival de Glastonbury d'aquell any. El 2014 va actuar al Coachella i el 2015, van tornar a tocar al Festival de Glastonbury. El 2016 va tocar, entre d'altres, al Primavera Sound de Barcelona. Va telonejar a Foo Fighters a l'estadi Ullevi de Göteborg el 5 de juny de 2018.

## Discografia

* World Music (2012)
* Commune (2014)
* Requiem (2016)
* Oh Death (2022)
* Medicine (2023)
* Goat (2024)

## Referències

* ↑ Christopher R. Weingarten (16 October 2012). «Stream Goat's Magical Afrobeat - Metal LP 'World Music': Essential Listen & Q&A». Spin. Consulta: 20 October 2012.
* ↑ Magnusson, Tobias. «Goats voodoorock smittar av sig» (en suec). Göteborgs Fria Tidning, 21-03-2012. [Consulta: 15 agost 2015].
* 1 2 3 «The Quietus - Features - Escape Velocity - Voodoo Rams: An Interview With Goat». The Quietus. [Consulta: 20 desembre 2014].
* ↑ «Album Review: Goat - World Music». DrownedInSound. Arxivat de l'original el 2 December 2014. [Consulta: 20 desembre 2014].
* ↑ «Goat - World Music». Clash Magazine. [Consulta: 20 desembre 2014].
* ↑ «Goat». Pitchfork. [Consulta: 20 desembre 2014].
* ↑ «The 25 best psychedelic rock albums of the 2010s» (en anglès americà). [Consulta: 17 octubre 2019].
* ↑ «End Of An Era Part 2 curated by ATP & Loop - All Tomorrow's Parties». Atpfestival.com. [Consulta: 20 desembre 2014].
* ↑ «End Of An Era Part 2 curated by ATP & Loop - All Tomorrow's Parties». Atpfestival.com. [Consulta: 20 desembre 2014].
* ↑ «Latitude 2014 Line-up». Latitude Festival. [Consulta: 20 desembre 2014].
* ↑ «Glastonbury 2015 Line-up». Glastonbury Festival. [Consulta: 1r juliol 2015].
* ↑ «2023 Green Man Festival line up». Green Man Festival. [Consulta: 27 agost 2023].
* ↑ Paul Lestor «New band of the day - Goat». , 28-09-2012 [Consulta: 20 octubre 2012].